GASTREKTOMIE | Health24
Posted by: PAUL | 2004/11/06
Dok, ek het al 2 keer gastroskopie ondergaan a.g.v. perforasie van n peptiese ulkus. Met opvolg is steeds prepiloriese ulkus getoon en 'n biopsie het karsinoom getoon. Die derde operasie, 'n gedeeltelike gastrektomie en gastro-jejunale anastomose is gedoen. Geen komplikasies. Daar was geen vergrote limfnodes nie, maar wel digte infiltrasie.
Dit is amper 2 maande na die gastrektomie en ek voel baie goed. Ek is 41 met 'n baie stressvolle werk. My bekommernis is dat daar geen opvolg bespreek is met my nie. Is dit nou nodig vir enige opvolg (6 maandeliks of jaarliks). Wat is die moontlikheid dat kanker weer sy verskyning maak.
Paul, ek stem saam dat daar 'n opvolg moet wees – waarskynlik vir die volgende 2-5 jaar. Dit moes op 'n manier vergeet gewees het, so bel asb. die chirurg se kamers en maak seker. Sterkte.